*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*184. számú előterjesztés*

Bátaszék Város Önkormányzata Képviselő-testületének 2016. augusztus 31-én,

16,00 órakor megtartandó ülésére

***a KEHOP-5.4.1 kódszámú „Szemléletformálási programok” című felhívás keretében támogatási kérelem benyújtásának jóváhagyása***

|  |
| --- |
| **Előterjesztő:** Dr. Bozsolik Róbert polgármester    **Készítette:** Takácsné Gehring Mária aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság: 2016. 08. 30. |

***Tisztelt Képviselő-testület!***

A Nemzeti Fejlesztési Minisztérium Környezeti és Energiahatékonysági Operatív Programok Irányító Hatósága pályázatot hirdetett „Szemléletformálási programok” címen.

A pályázat célja: az Európai Unió 4. tematikus céljának megfelelően az alacsony szén-dioxid kibocsátású gazdaságra való áttérés minden ágazatra vonatkozóan. A célok teljesítéséhez szükséges a struktúraváltás az alacsony szén-dioxid kibocsátású társadalmi berendezkedés, a fenntartható fejlődés felé való elmozdulás érdekében. Az alacsony szén-dioxid kibocsátású gazdaság azonban nem valósítható meg a lakosság aktív szerepvállalása nélkül, ezért szemléletformálásuk kiemelt jelentőségű.

Ennek megfelelően az energiatudatos gondolkodás és a kapcsolódó viselkedésminták és szokások elterjesztése. A konkrét cél az, hogy a lakosság mind szélesebb körben megismerhesse az energiatakarékossági, energiahatékonysági, megújuló és alternatív energiahasznosítási megoldásokat, lehetőségeket, illetve változzanak a lakosok ezekkel kapcsolatos fogyasztói és társadalmi beállítódásai. A fogyasztói és társadalmi attitűdváltás a környezetbarát és energiatudatos fogyasztói döntések számának növekedését eredményezi, illetve az ezeket segítő gazdasági-társadalmi struktúraváltást támogatja. Az információs, szemléletformáló programsorozatokkal, kampányokkal, képzésekkel, közösségi együtt­működések megvalósításával a pályázat hozzájárul a kompetens és felelős magatartás elterjedéséhez, az energiatudatos életmód értékeinek és eszközeinek széleskörű elterjesztéséhez, valamint a kapcsolódó nem formális tanulási helyzetek ösztönzéséhez és végső soron a megújuló energia-felhasználás növekedéséhez és az energiafelhasználás csökkentéséhez. A civil szféra, az oktatási szektor, a tudományos szféra együttműködésének eredményeként a legszélesebb körben kell tudatosítani a fenntarthatóság értékrendjét, ismertté tenni az energiatudatos fogyasztói alternatívákat és megismertetni a jelenlegi fogyasztási szokások környezeti hatásait.

Az energiatudatos gondolkodást és életmódot elősegítő szemléletformálás célterületeit az Energia- és Klímatudatossági Szemléletformálási Cselekvési Tervvel (1602/2015.(IX.8.) Korm. határozat) összhangban határozták meg, illetve kizárólag olyan támogatási kérelmek támogathatóak, amelyek megfelelnek e célkitűzéseknek.

1. **Energiatakarékosság és energiahatékonyság**
2. A hazai lakóépület-állomány állapotából fakadó költségoldali és épület-egészségügyi hatásokra való figyelemfelhívás.
3. Épületek korszerűsítési lehetőségeinek, azok várható költség-haszon értékeinek, és az azokhoz elérhető támogatások ismertetése.
4. Az energiahatékonysági beruházásoknak, mint befektetéseknek a bemutatása.
5. Az egyéni energiafogyasztás mértékére és összetételére vonatkozó ismeretek átadása.
6. Energiaigények csökkentésére való figyelemfelhívás, továbbá az odafigyelést vagy kisebb beruházást igénylő energia-megtakarítási és energiahatékony­sági tanácsadás, különös tekintettel a fűtési és energiatudatos lakáskorszerűsítési energiahatékonyságra.
7. **Megújuló energia-felhasználás**
8. A lakosság által alkalmazható megújuló energiaforrásokkal kapcsolatos ismeretek átadása, különös tekintettel az alábbi szempontokra:
9. megújuló energiaforrások típusai és alkalmazása
10. energiahatékonyság és megújuló energia-hasznosítás egymáshoz való viszonya,
11. tényleges költségek és hasznok, továbbá megtérülés,
12. a technológiáktól és a kivitelezőtől elvárható minőségek és garanciák.
13. A szolgáltatóktól vételezhető, megújuló alapú energiaszolgáltatásokkal (pl.: zöld tarifa) kapcsolatos információk átadása.
14. Helyi megújuló potenciálokkal kapcsolatos tájékoztatás.

A projekt keretében megvalósítandó tevékenységek:

1. Projekt előkészítés

* megvalósíthatósági tanulmány elkészítése
* közbeszerzési dokumentáció összeállítása és a közbeszerzési eljárás lefolytatása

1. Projektmegvalósítás
2. Horizontális tevékenységek

* projektmenedzsment
* projekttel kapcsolatos tájékoztatás és nyilvánosság biztosítása
* esélyegyenlőség biztosítása

Önállóan támogatható tevékenységek (legalább 1 szükséges)

1. intézményi, települési, illetve több településen átívelő, interaktív tematikus szemléletformálási programsorozat,
2. települési figyelemfelhívó akciók megvalósítása
3. energiatudatos szemlélet terjesztésében való közreműködés (tájékozató előadások, workshopok, fórumok)
4. térségi és helyi tanulmányi versenyek szakmai előkészítése és lebonyolítása

Önállóan nem támogatható tevékenységek

1. szakkörök szervezése és lebonyolítása
2. médiakampányok szervezése és lebonyolítása
3. szakirányú tanulmányi kirándulások, üzemlátogatások, tanulmányutak szervezése
4. a projekt számára aloldal létrehozása a kedvezményezett honlapján
5. térségi vagy helyi rendezvényeken energiatudatos szemléletre nevelő, kreatív, játékos foglalkozások szervezése és lebonyolítása gyermekek számára
6. ismeretterjesztő bemutatóhely kialakítása

A projekt fizikai befejezésére a projekt megkezdésétől, vagy – amennyiben a projekt a Támogatási szerződés hatályba lépéséig nem kezdődött meg – a projekt Támogatási szerződés hatályba lépését követő megkezdésétől legfeljebb 18 hónap áll rendelkezésre.

Fenntartási kötelezettség a projekt pénzügyi befejezésétől számított 3 évig áll fenn, ez idő alatt a honlapon a projekt számára létrehozott aloldalt, az azon közzétett tartalmakat, projektelemek elérhetőségét, illetve a gyakorlati tanulást elősegítő, a célcsoportot aktívan bevonó, demonstrációs elemeket tartalmazó ismeretterjesztő bemutatóhelyet fenntartja.

Kérelmet nyújthatnak be:

1. települési önkormányzatok
2. alap- és/vagy középfokú közoktatási intézmények
3. civil szervezetek

A kérelem benyújtásának határideje: 2016. szeptember 1-jétől legkésőbb 2018. szeptember 3-áig. Ezen időszak alatt a következő értékelési határnapokig benyújtásra kerülő projektek kerülnek együttesen elbírálásra: 2016. szeptember 16., szeptember 30., december 1., 2017. június 1., 2018. szeptember 3.

A támogatás mértéke, összege:

1. Az igényelhető vissza nem térítendő támogatás összege minimum 5, maximum 20 millió forint lehet.
2. A támogatás maximális mértéke az összes elszámolható költség 100 %-a.

Az egyes projektek esetén a támogatható összköltségtől függően kötelező minimum aktív elérés számok a következők:

* 5 millió Ft esetén minimum 500 fő,
* 5 millió Ft felett minden további millió Ft támogatási összeg növekedés esetén 100 fővel növekszik az elvárt minimum elérés szám.

Tervezett szakmai program témája:

A klímaváltozás elleni védekezés egyik legfontosabb eleme az energetikához köthető. A tervezett programok célja ezért az energiahatékonyság és energiatakarékosság előmozdítása, az energetika és energiatermelés lehetőségeinek megismertetése az atomenergia és a megújuló energia lehetőségein keresztül.

Egyre inkább olyan erőműveket, energiatermelő berendezéseket kell üzembe helyezni, melyek a jelenleginél kisebb terhet jelentenek a környezetre, egyre kisebb az ökológiai lábnyomuk. Ezt a gondolkodást, ezt a szemléletet a lakosság körében egyre inkább tudatosítani kell, de olyan módon, hogy ne csak a saját energia felhasználásával kapcsolatban legyenek ismeretei, hanem széles kitekintése legyen az egész energetikai rendszerre.

Az atomenergia környezetbarát energia. A biztonságosan működő atomerőművek nem bocsátanak ki káros anyagot. A széndioxid emissziójuk nulla. Napjainkban a fáradt üzemanyagok biztonságos elhelyezése is megoldott. Az atomerőművek olcsó, villamos energiát biztosítanak az emberek számára olyan módon, hogy nem terhelik a környezetünket. Hátrányuk, hogy a villamos energia fogyasztás napi ingadozását nem képesek követni, ezért gyakorlatilag alap erőművekként kell, hogy üzemeljenek. Mivel a villamos energia nagy léptékű tárolása még nem megoldott, ezért szükség van olyan erőművekre, amelyek környezetbarát módon, olcsón előállított villamos energiával biztosítják a változó villamos energia igényt. Szükség van tehát helyben megtermelt energiára, amely jelentősebb hálózati veszteség nélkül biztosítja a lakosság ez irányú energia igényét. Itt van szükség a megújuló energiák hasznosítására nemcsak nagy léptékben, hanem települési és lakossági szinten is.

Ezen gondolkodásmód megismertetése és népszerűsítése segíthet bennünket abban, hogy korszerű, környezettudatos módon élhessük életünket.

A programok között érintett témák:

Energia fajták ismertetése

Villamos energia fontossága, szerepe, előnye, hátránya

Energiatermelési módok ismertetése

Megújuló és atomerőművek szerepe a klímavédelem terén

Környezettudatosság és energiatudatosság

Atomenergia és a megújuló energia szimbiózisa

A településen élők energiatudatosságának felmérése, összegzése

Célközönség:

Lakosság, diákok, vállalkozói réteg, civil szervezetek

Tervezett programok:

1. Lakossági fórumok és bemutatók szervezése a fenti témákban
2. A témákról videó anyag készítése, mely az iskolai osztályfőnöki órákon bemutatható és téma/vita indító lehet
3. Kérdőíves adatgyűjtés a fiatalok bevonásával – eredmény indikátorok összegyűjtése – települési kiadvány elkészítése
4. Energetikai épület ingyenes felmérések kiválasztás alapján
5. Nyílt napok szervezése mintaprojekteknél, vagy olyan megújuló energia­felhasználások bemutatása, mely a településen már megvalósult.
6. Paks látogatás szervezett egyszeri alkalommal (Tájékoztató és Látogató Központ)

A projekt teljes időtartama alatt szorosan együtt kívánunk működni a város oktatási és nevelési intézményeivel, a helyi civil szervezetekkel.

A megpályázni kívánt összegnek bruttó 20 millió forintot javasolunk, melyhez 2000 fő aktív részvételét vállalnánk. A pályázat során önerő biztosítása nem szükséges.

Pályázati szakértő:

BLOKK Tanácsadó és Szolgáltató Kft.

A Kft. kereste meg az önkormányzatot, hogy vállalja a pályázat megírását, az adatlap kitöltését és feltöltését, a szükséges dokumentumok beszerzését és az elkészítésért nem kér díjazást, a pályázat nyertessége esetén azonban a projekt szakmai tevékenységeinek megvalósítását ők végeznék, hiszen mindenképpen felkészült szakmai megvalósítóval kell együttdolgozni.

A projekt előkészítése során megvalósíthatósági tanulmányt kell készíteni. Az erre vonatkozó az ajánlattételi felhívást elkészítettük, melyet megküldtünk három tanácsadó cégnek tekintettel arra, hogy a beszerzési szabályzatunk II. 1. c) pontjában foglaltak szerint a nettó **800.000 forint beszerzési értéket meghaladó, de a közbeszerzési értékhatárt el nem érő** beszerzési érték esetén legalább három árajánlatot kell bekérni. E hatáskör a polgármestert illeti meg.

Kérem a tisztelt képviselő-testületet az előterjesztés megtárgyalására.

***H a t á r o z a t i j a v a s l a t :***

**a KEHOP-5.4.1 „Szemléletformálási programok” pályázati felhívásra támogatási kérelem benyújtásának jóváhagyásáról**

Bátaszék Város Önkormányzatának Képviselő-testülete

1. támogatja a KEHOP-5.4.1 „Szemléletformálási programok” című pályázati felhívásra támogatási kérelem benyújtását,
2. a pályázat benyújtásával megbízza a BLOKK Tanácsadó és Szolgáltató Kft.-t (7090 Tamási, Bajcsy Zs. u. 17., adószám: 14553927-2-17, képviseli: Ludvig Ildikó ügyvezető), akivel a megkötött együttműködési megállapodást – a határozat melléklete szerinti tartalommal – jóváhagyja,
3. felhatalmazza a város polgármesterét az együttműködési megállapodás aláírására, valamint a pályázat benyújtásával kapcsolatos jognyilatkozatok megtételére, továbbá
4. felhatalmazza a város polgármesterét a pályázat előkészítéséhez szükséges megvalósíthatósági tanulmány elkészítésére irányuló beszerzési eljárás lebonyolítására, és a nyertes ajánlattevő kiválasztására.

*Határidő:* 2016. szeptember 2.

*Felelős*: Takácsné Gehring Mária aljegyző

*(a pályázat benyújtásáért*)

*Határozatról értesül*: BLOKK Tanácsadó Kft., Tamási

BKÖH

irattár

**Együttműködési megállapodás**

Amely létrejött *egyrészről*

**BÁTASZÉK VÁROS ÖNKORMÁNYZATA**

székhelye:  7140 Bátaszék, Szabadság utca 4 .

törzskönyvi azonosítószáma: 733304

statisztikai számjele: 15733304-8411-321-17

adószáma: 15733304-2-17

képviseli: Dr. Bozsolik Róbert polgármester

(a továbbiakban: „**Megbízó”**)

*másrészről* a

**BLOKK Tanácsadó és Szolgáltató Kft.**

Székhelye: 7090 Tamási, Bajcsy Zs. u. 17.

Adószáma: 14553927-2-17

Képviseli: Ludvig Ildikó ügyvezető

Számlavezető pénzintézete: Kereskedelmi és Hitelbank Zrt.

Bankszámlaszám: 10408155-50526784-74761000

(a továbbiakban: „**Megbízott”**)

(a továbbiakban együttesen **„Felek”** vagy **„Szerződő Felek”**) között a mai napon az alábbi feltételekkel:

1. **Szolgáltatások tartalma**
   1. Megbízó támogatásra irányuló igényt kíván benyújtani a **KEHOP-5.4.1** kódszámú „**Szemléletformálási programok**” című pályázati felhívásra(a továbbiakban: Projekt).
   2. Megbízott vállalja a jelen megállapodás hatálya alatt a Projekt előkészítésével kapcsolatosan az alábbi feladatok ellátását:
      * 1. Beszerzési eljárás segítése;
        2. Pályázat benyújtásához szükséges dokumentumok beszerzése;
        3. Pályázati adatlap kitöltése és feltöltése;
        4. Pályázati hiánypótlások és egyéb IH konzultációk kezelése
2. **Egyéb rendelkezések**
   1. Megbízott az 1.2. pontban meghatározott megbízás ellátását térítésmentesen végzi, a megbízási díj **0 Ft**, azaz nulla forint.
   2. A jelen megállapodás teljesítése során keletkező bármilyen szellemi alkotáshoz fűződő (szerzői jogi, iparjogvédelmi, stb.) jog a Megbízott kizárólagos tulajdonát képezi, a vagyoni jogok a Megbízottat illetik meg, aki ezeket felhasználhatja, közzéteheti, továbbadhatja, vagy belátása szerint átengedheti, átruházhatja földrajzi, időbeni vagy bármely más korlát nélkül. Megbízott jogot szerez az alkotás (terv) átdolgozására.
   3. Felek megállapodnak, hogy Megbízott a jelen megállapodásra, mint referenciára, hivatkozhat.
   4. Felek megállapodnak, hogy Megbízó az 1.1. pontban rögzített Projekthez szükséges egyéb tevékenységek *(tanulmány készítés, tervek és egyéb előkészítő feladatok ellátása, a pályázat megvalósítási szakaszában tervezett infrastrukturális munkák, egyéb szakmai szolgáltatások és projektmenedzsmenti feladatok)* ellátásával kapcsolatban harmadik személlyel történő tárgyalások folytatására csakis és kizárólag a Megbízottal történt előzetes egyeztetést követően jogosult.
   5. A Megbízott köteles a rábízott ügyet a Megbízó utasításainak és érdekeinek megfelelően ellátni a szakszerű ügyvitel és elvárható gondosság keretein belül.
   6. Felek rögzítik, hogy a jelen szerződés kapcsán tudomásukra jutott valamennyi tény, adat, információ üzleti titoknak minősül, amelynek megőrzéséről a felek kötelesek gondoskodni, azokat illetéktelen harmadik személy tudomására nem hozhatják.
   7. Felek megállapodnak, hogy jelen együttműködési megállapodás határozott időtartamra szól, mely a nyertes pályázat TSZ kötésének/ Támogatói okirat kibocsátásának idejével megegyező.
   8. Jelen megállapodást módosítani vagy felmondani csak írásban lehetséges.
   9. A szerződésben nem szabályozott kérdésekben a Ptk. és a vonatkozó egyéb hatályos magyar jogszabályok rendelkezései irányadók. Felek különös gondot fordítanak az egymásnak átadott üzleti információiknak, adataiknak védelmére.

Jelen megállapodást a Felek elolvasás és közös értelmezés után ügyleti akaratukkal mindenben egyezőként írják alá.

|  |  |  |  |
| --- | --- | --- | --- |
| Kelt, Bátaszék, 2016. augusztus | | |  |
| ………………………………….. | …………………………………… | | |
| Dr. Bozsolik Róbert | **Ludvig Ildikó** | | |
| polgármester | ügyvezető | | |
| Bátaszék Város Önkormányzata | BLOKK Tanácsadó és Szolgáltató Kft. | | |
| **Megbízó** | **Megbízott** | | |

**Ellenjegyezte:**

|  |  |
| --- | --- |
| ………………………………….. | …………………………………… |
| Kondriczné dr. Varga Erzsébet | **Kocsis Anikó** |
| jegyző | ügyvezető |
|  | BLOKK Tanácsadó és Szolgáltató Kft. |